PATVIRTINTA
Jonavos Jeronimo Ralio gimnazijos
direktoriaus 2019 m. balandžio 9 d.
įsakymu Nr. V1-83

LABORANTO 
PAREIGYBĖS APRAŠYMAS

I SKYRIUS
                                        BENDROJI DALIS
 
1. Jonavos Jeronimo Ralio gimnazijos laborantas yra priskiriamas kvalifikuotų darbuotojų grupei.
2. Pareigybės lygis: laborantas priskiriamas C lygio pareigybei. 
3. Pareigybės paskirtis: teikti pagalbą fizikos ir chemijos kabinetuose dirbantiems mokytojams ir mokiniams. 
4. Pavaldumas: laborantas pavaldus direktoriaus pavaduotojui ūkio reikalams.  

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
 
5. Laboranto pareigybei keliami šie kvalifikaciniai reikalavimai: ne žemesnis nei vidurinis išsilavinimas.
6. Laborantas turi žinoti, išmanyti, mokėti:  
6.1. fizikos ir chemijos kabinetuose atliekamų eksperimentų, laboratorinių bandymų, darbų, įvairių reiškinių demonstravimo programą, būdus ir metodus;
6.2. įrangos, prietaisų paskirtį, mokėti jais naudotis;      
6.3. laboratoriniams darbams naudojamų ir darbo procese susidarančių medžiagų bei reiškinių savybes, galimą jų kenksmingą poveikį sveikatai;
6.4. darbuotojų saugos ir sveikatos, gaisrinės saugos, apsaugos nuo elektros reikalavimus.
7. Laborantas privalo vadovautis:  
7.1. Lietuvos Respublikos įstatymais ir poįstatyminiais aktais;  
7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
7.3. darbo tvarkos taisyklėmis;
7.4. darbo sutartimi;
7.5. šiuo pareigybės aprašymu bei kitais gimnazijos lokaliniais dokumentais (įsakymais, nurodymais, taisyklėmis ir pan.). 

III SKYRIUS                                                                                ŠIAS PAREIGAS EINANČIO DARBUOTOJO FUNKCIJOS
 
8. Laborantas vykdo šias funkcijas:  
8.1. palaiko tvarką kabinete, organizuoją tinkamą medžiagų ir prietaisų saugojimą; 
8.2. pasirūpina, kad ant indų ir medžiagų pakuočių būtų atitinkamos etiketės su užrašais; 
8.3. neleisti, kad prietaisai, cheminės medžiagos būtų prieinamos moksleiviams ir pašaliniams asmenims;       
8.4. pasirūpinti, kad inventorius, cheminės medžiagos, vaizdinės priemonės būtų visada tvarkingi, tinkamai saugojami;  

8.5. pamokos metu palaikyti kabinete griežtą drausmę, neleisti mokiniams išdykauti, stumdytis;  
8.6. apie neeilinius įvykius darbo metu pranešti mokytojui ar gimnazijos administracijai.                                                  

IV SKYRIUS                                                                                ATSAKOMYBĖ

9. Laborantas atsako už:
9.1. kokybišką ir savalaikį savo pareigų atlikimą;
9.2. švaros ir tvarkos palaikymą patalpose; 
9.3. tvarkingą įrenginių ir medžiagų eksploataciją;
9.4. už patalpų užrakinimą;
9.5. patikėtų materialinių vertybių saugojimą; 
9.6. patikėtos informacijos išsaugojimą;
9.7. teisingą darbo laiko naudojimą; 
9.8. darbo drausmės pažeidimus;
9.9. žalą, padarytą gimnazijai, dėl savo kaltės ar neatsargumo;
9.10. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.
10. Laborantas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
11. Laborantas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.
___________________

Susipažinau ir sutinku

____________________________________________________________
                    (laboranto vardas, pavardė, parašas)

Data

Susipažinau ir sutinku

____________________________________________________________
                    (laboranto vardas, pavardė, parašas)

Data

Susipažinau ir sutinku

____________________________________________________________
                    (laboranto vardas, pavardė, parašas)

Data